Leserslens Mei 2020
Wednesday, 20 May 2020 20:23
Ronelle van der Merwe het dié sonsopkoms oor Onbekend op Woensdag 13 Mei vasgevang
Eus de Clerk noem dié foto van twee kolganse op 'n dam wat deur die son ingekleur is – "on a golden pond". 'n Leser, Johan Coetzer, wat die foto op die Bronnie se Facebook-blad gesien het, meen dit is seker die ganse wat die goue eiers lê
Die hele somer het sy dié plant se blare dopgehou in afwagting dat hulle dié diep herfskleure moet kry, sê Esmé Meyer van Murrayfield
Gene de Lange van Bashewa was in die kol met sy kameraskoot toe dié kolgans op 'n hoewedam in die omgewing sy sit kom sit het
Hy trek sy kop so skeef soos dié gevlekte lyster luister wat dit is wat daar onder beweeg
Foto: Laurika van der Linde
Dié vroeë aalwynblom beur orent om eersdaags kleur aan die wintervaalte te verleen. Die Boschkopvallei is in die agtergrond
Foto: `Alet Erasmus
Op 'n wildsplaas naby Rayton was dié volstruis vol planne om 'n 'volmodder' te word toe Emma Koekemoer haar afneem
Vry soos 'n voël in die inperkingstyd, sweef dié valskerm-geesdriftige sonder masker of handskoene in die oop lug bokant Vaalbank. Veronica van Greunen het die foto geneem
'n Rustige toneel in Zwavelpoort se Kiepersolkamp soos afgeneem deur Engela Hennop
Op 10 Mei was Bianca Steyn opgewonde oor die vooruitsig van heerlike grenadellasap toe sy die foto van die blomwerkers in haar tuin geneem het
Soos vele ander mense is Johann van der Linde van Rooikoppies nie juis gaande oor spinnekoppe nie, maar tog het hierdie een met haar toegespinde prooi sy fotograaf-oog gevang
'n Lidkaktus kan verras as dié onopvallende vetplant die dag sy blommeprag wys
Foto: Albert Bester
Sy het waatlemoenstukkies vir die voëls in haar tuin uitgesit, maar 'n span besige bytjies het die geveerdes voorgespring, sê Liezel Yssel
As die buurman se volstruise hom so kwaai lê en aankyk, sê Gene de Lange, dan laat dit hom wonder of hulle nie dalk 'n biltongbron kan wees nie
Geduld is ook in dié ongewone tyd baie belangrik, meen Laurika van der Linde. "Die windpomp wag geduldig en gaan soek nie die wind nie." Die foto is tussen Rayton en Cullinan geneem
Die rustigheid is opvallend op 'n grondpad in die Bronberggebied. Geen voertuig of mens, met of sonder masker, te bespeur nie
Anton Oosthuizen het dié foto op 'n mistige more in Cullinan se Coronationstraat geneem
Op pad oornagplek toe in die skemerlig van 'n sonsakdag op Rooikoppies
Foto: Johann van der Linde
Ragfyn vertoon die saadknop teen die sakkende son se skilderdoek
Gizzy is die Pretorius-gesin van Zwavelpoort se lockdown katjie. Die foto wys die Bronberg in die agtergrond
Foto: Cherise Pretorius
Ronel Legemaat van Rayton het dié wurm teen die einde van April op een van die Rooikopjes-plotte raakgeloop
Sonsondergang langs die Forfar-grondpad op 12 Mei
Foto: Ronel Legemaat
Die sesjarige Zander Pretorius spog met die monster-rose uit die Pretoriuse se Zwavelpoort-tuin
Denice De Beer wys dat dié dieprooi vlieëvanger-kaktusblom in haar Cullinan-tuin groter as 'n mens se hand is